SCB Financial Markets คาดกรอบเงินบาทวันนี้ 35.90-36.10 บ./ดอลลาร์
SCB Financial Markets คาดเงินบาทวันนี้ (2 ส.ค.65) เคลื่อนไหวกรอบ 35.90-36.10 บ./ดอลลาร์ หลังคาด “เฟด” จะขึ้นดอกเบี้ยอัตราที่ลดลงในประชุมครั้งที่เหลือ จับตาตัวเลขจ้างงานสหรัฐวันศุกร์นี้
SCB Financial Markets คาดเงินบาทวันนี้ (2 ส.ค.65) เคลื่อนไหวกรอบ 35.90-36.10 บ./ดอลลาร์ หลังคาด “เฟด” จะขึ้นอัตราดอกเบี้ยที่ลดลงในประชุมครั้งที่เหลือ
2 ส.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (2 ส.ค.65) เคลื่อนไหวในกรอบ 35.90-36.10 บาท/ดอลลาร์ โดยค่าเงินดอลลาร์อ่อนค่าลงเทียบกับทุกสกุลเมื่อวานนี้ เนื่องมาจากการที่ตลาดที่เชื่อว่าธนาคารกลางสหรัฐ (เฟด) จะขึ้นดอกเบี้ยในอัตราที่ลดลงในประชุมครั้งที่เหลือ
ขณะที่คืนที่ผ่านมาตัวเลขดัชนี PMI ของสหรัฐอยู่ที่ 52.2 และ ISM ที่ 52.8 ออกมาระบุว่า เศรษฐกิจยังคงเติบโตแต่มีการชะลอตัวลง และในฝั่งเอเชีย PMI จีนออกมาที่ต่ำกว่า 50 บ่งชี้สภาวะเศรษฐกิจหดตัวส่งผลให้ราคาน้ำมันโลกปรับตัวลง 4%
ส่วนตลาดหุ้นสหรัฐฯ เปิดทำการวันแรก ปิดย่อตัวลงมา จากความกังวลเศรษฐกิจโลกชะลอตัว ตลาดจับตัวเลขจ้างงานวันศุกร์นี้